

GRADSKO VIJEĆE

# KLASA:021-05/21-01/06

# URBROJ:2186/18-02/1-21-2

Ludbreg, 29. listopada 2021.

**Z A P I S N I K**

**4. ONLINE sjednice Gradskog vijeća Grada Ludbrega održane 29. listopada 2021. godine s početkom u 16,03 sati.**

Sjednica je zbog trenutne nepovoljne epidemiološke situacije, a sukladno odredbama članka 48.st.8. Statuta Grada Ludbrega održana ELEKTRONIČKIM PUTEM putem linka odnosno sustava eGlasanje i aplikacije ZOOM.

Predsjednik Gradskog vijeća Grada Ludbrega Darko Jagić obavijestio je tko je pozvan na današnju sjednicu, a tko je obaviješten o održavanju današnje sjednice, te je pozdravio sve prisutne.

S obzirom na izvršene prijave u sustav eGlasanje te nakon izvršene prozivke vijećnika predsjednik je konstatirao da je ONLINE sjednici nazočno ukupno **12 vijećnika** /od 13 vijećnika/.

Prozivkom vijećnika te uvidom u izvršene prijave u sustav e-glasanje konstatirano je da su sjednici **NAZOČNI VIJEĆNICI**: Tihomir Horvat, Anica Happ, Darko Jagić, Maca Jančić, Gordana Loparić, Ivana Škorjanec, Marija Schubert, Krešimir Horvat, Jasminka Topolko, Kristina Mirčetić Petrin, Goran Križanić i Zlatko Sova.

Sjednici prilikom prozivke nije bio nazočan viječnik Silvije Kutle.

Sjednici su bili nazočni:gradonačelnik Grada Ludbrega Dubravko Bilić, te službenice gradske uprave Grada Ludbrega.

Predsjednik je još jednom napomenuo da će se ova sjednica održati ELEKTRONIČKIM PUTEM sukladno epidemiološkim mjerama, odnosno zbog trenutne nepovoljne epidemiološke situacije, a što je sukladno odredbama članka 48.st.8. Statuta Grada Ludbrega.

S obzirom na ovakav način održavanja sjednice predsjednik je napomenuo da se neće održati aktualni sat, a što je bilo i navedeno u e-mailu prilikom slanja poziva i ostalih materijala za ovu sjednicu, ali vijećnici uvijek mogu sukladno Poslovniku dostavljati svoja vijećnička pitanja i u pismenom obliku te ih dostaviti predsjedniku Gradskoga vijeća poštom, faks-om ili e-mailom s evidentirane adrese u sustavu e-sjednice.

Potom se prešlo na utvrđivanje dnevnog reda te je predsjednik pitao ima li kakvih dopuna ili izmjena dnevnog reda u odnosu na prvobitno predloženi dnevni red koji su vijećnici dobili u materijalima za ovu sjednicu.

Predsjednik je konstatirao da nitko od prisutnih odnosno prijavljenih vijećnika nije imao prijedloga za izmjene ili dopune dnevnog reda.

**Predsjednik Gradskog vijeća Grada Ludbrega Darko Jagić tada je stavio na glasanje prijedlog slijedećeg dnevnog reda:**

**D N E V N I R E D**

1. Verifikacija zapisnika 3. sjednice Gradskog vijeća Grada Ludbrega
2. a) Prijedlog Odluke o osnivanju Poduzetničke zone Apatija

b) Prijedlog Programa izgradnje Poduzetničke zone Apatija

1. Prijedlog Rješenja o raspisivanju natječaja za prodaju zemljišta za izgradnju trgovačkog centra u Ul. Rudolfa Fizira u Ludbregu – zapadno od objekta Spara
2. Prijedlog Rješenja o raspisivanju natječaja za prodaju zemljišta za izgradnju trgovačkog centra u Ulici kardinala Franje Kuharića u Ludbregu
3. Prijedlog Odluke o okvirnom kreditu Grada Ludbrega

Po obavljenom glasanju predsjednik je konstatirao da je predloženi dnevni red 4. sjednice Gradskoga vijeća Grada Ludbrega prihvaćen **JEDNOGLASNO, s 12 glasova „ZA“.**

**Točka 1.**

**Verifikacija zapisnika 3. sjednice Gradskog vijeća Grada Ludbrega**

Predsjednik Gradskoga vijeća – g. Darko Jagić napomenuo je da nisu dostavljene ni iznijete nikakve primjedbe vezano uz zapisnik 3. sjednice Gradskoga vijeća.

**Potom je stavio na glasanje Zapisnik 3. sjednice Gradskoga vijeća Grada Ludbrega te je po obavljenom glasanju konstatirao da je Zapisnik 3 sjednice Gradskoga vijeća verificiran JEDNOGLASNO i to s 12 glasova „ZA“.**

(Zapisnik 3. sjednice Gradskoga vijeća Grada Ludbrega od 10. rujna 2021. godine KLASA:021-05/21-01/05, URBROJ:2186/18-02/1-21-2 sastavni je dio ovog Zapisnika).

……………………….

**Točka 2.**

**a) Prijedlog Odluke o osnivanju Poduzetničke zone Apatija**

**b) Prijedlog Programa izgradnje Poduzetničke zone Apatija**

Prijedlog Odluke o osnivanju Poduzetničke zone Apatija te Prijedlog Programa izgradnje Poduzetničke zone Apatija obrazložio je gradonačelnik Grada Ludbrega g. Dubravko Bilić prema pisanim materijalima.

Predsjednik Gradskoga vijeća napomenuo je da će se rasprava po ovoj točci odnosno podtočkama dnevnog reda voditi objedinjeno, a nakon toga će se obaviti pojedinačno glasanje po svakog podtočci.

Potom je otvorio raspravu o ovoj točci odnosno podtočkama.

U raspravi su sudjelovali vijećnici Marija Schubert, Goran Križanić i Krešimir Horvat te gradonačelnik Dubravko Bilić.

Replike su imali vijećnik Krešimir Horvat i gradonačelnik Dubravko Bilić.

**Po obavljenom glasanju podtočke 2.a., predsjednik Gradskoga vijeća je konstatirao da je Gradsko vijeće Grada Ludbrega JEDNOGLASNO, s 12 glasova „ZA“ donijelo Odluku o osnivanju Poduzetničke zone Apatija.**

(Odluka o osnivanju Poduzetničke zone Apatija KLASA: 300-01/21-01/01, URBROJ:2186/18-02/1-21-1 sastavni je dio ovog Zapisnika).

**Po obavljenom glasanju podtočke 2.b., predsjednik Gradskoga vijeća je konstatirao da je Gradsko vijeće Grada Ludbrega VEĆINOM GLASOVA, s 11 glasova „ZA“ i 1 glas „SUZDRŽAN“ donijelo Program izgradnje Poduzetničke zone Apatija.**

(Program izgradnje Poduzetničke zone Apatija KLASA:300-01/21-01/01, URBROJ:2186/18-02/1-21-2 sastavni je dio ovog Zapisnika).

-----------------------------------

**Točka 3.**

**Prijedlog Rješenja o raspisivanju natječaja za prodaju zemljišta za izgradnju trgovačkog centra u Ul. Rudolfa Fizira u Ludbregu – zapadno od objekta Spara**

Prijedlog Rješenja o raspisivanju natječaja za prodaju zemljišta za izgradnju trgovačkog centra u Ul. Rudolfa Fizira u Ludbregu – zapadno od objekta Spara obrazložio je gradonačelnik Grada Ludbrega – g. Dubravko Bilić prema pisanim materijalima.

U raspravi su sudjelovali vijećnici Krešimir Horvat i Marija Schubert te gradonačelnik Dubravko Bilić.

Predsjednik Gradskoga vijeća – g. Darko Jagić napomenuo je da se vijećnik Silvije Kutle u 16.40 sati prijavio u sustav e-glasanje (potrebno je još i prijava u aplikaciju ZOOM) **te da je na sjednici prisutno svih 13 vijećnika.**

Pošto se više nitko nije uključivao u raspravu po ovoj točci dnevnog reda, predsjednik je prijedlog akta stavio na glasanje.

**Po obavljenom glasanju predsjednik je konstatirao da je Gradsko vijeće Grada Ludbrega VEĆINOM GLASOVA i to s 11 glasova „ZA“ i 2 glasa „SUZDRŽANA“ donijelo Rješenje o raspisivanju natječaja za prodaju zemljišta za izgradnju trgovačkog centra u Ul. Rudolfa Fizira u Ludbregu – zapadno od objekta Spara**

(Rješenje o raspisivanju natječaja za prodaju zemljišta za izgradnju trgovačkog centra u Ul. Rudolfa Fizira u Ludbregu – zapadno od objekta Spara KLASA:944-01/21-01/10,URBROJ:2186/18-02/1-21-1 sastavni je dio ovog Zapisnika).

**Točka 4.**

**Prijedlog Rješenja o raspisivanju natječaja za prodaju zemljišta za izgradnju trgovačkog centra u Ulici kardinala Franje Kuharića u**

**Ludbregu**

Prijedlog Rješenja o raspisivanju natječaja za prodaju zemljišta za izgradnju trgovačkog centra u Ulici kardinala Franje Kuharića u Ludbregu obrazložio je gradonačelnik Grada Ludbrega – g. Dubravko Bilić prema pisanim materijalima.

U raspravi je sudjelovala vijećnica Marija Schubert.

Pošto se više nitko nije uključivao u raspravu po ovoj točci dnevnog reda, predsjednik je prijedlog akta stavio na glasanje.

**Po obavljenom glasanju predsjednik je konstatirao da je Gradsko vijeće Grada Ludbrega JEDNOGLASNO i to s 13 glasova „ZA“ donijelo Rješenje o raspisivanju natječaja za prodaju zemljišta za izgradnju trgovačkog centra u Ulici kardinala Franje Kuharića u Ludbregu**

(Rješenje o raspisivanju natječaja za prodaju zemljišta za izgradnju trgovačkog centra u Ulici kardinala Franje Kuharića u Ludbregu KLASA:944-01/21-01/11,URBROJ:2186/18-02/1-21-1 sastavni je dio ovog Zapisnika).

**------------------------------**

**Točka 5.**

**Prijedlog Odluke o okvirnom kreditu Grada Ludbrega**

Prijedlog Odluke o okvirnom kreditu Grada Ludbrega obrazložio je gradonačelnik Grada Ludbrega – g. Dubravko Bilić prema pisanim materijalima.

U raspravi su sudjelovali vijećnici Marija Schubert i Zlatko Sova te gradonačelnik Grada Ludbrega Dubravko Bilić.

Pošto se više nitko nije uključivao u raspravu po ovoj točci dnevnog reda, predsjednik je prijedlog akta stavio na glasanje.

**Po obavljenom glasanju, predsjednik je konstatirao da je Gradsko vijeće Grada Ludbrega VEĆINOM GLASOVA i to s 11 glasova „ZA, 1 glas „PROTIV“ i 1 glas „SUZDRŽAN“ donijelo Odluku o okvirnom kreditu Grada Ludbrega.**

*Budući da je dnevni red 4. sjednice Gradskog vijeća Grada Ludbrega iscrpljen, predsjednik Gradskog vijeća Grada Ludbrega Darko Jagić zahvalio je svima na strpljenju i učešću u raspravi i glasanju na ovoj ONLINE sjednici.*

*Sjednicu Gradskoga vijeća zaključio je u 17.05 sati.*

D o v r š e n o !

ZAPISNIČAR: PREDSJEDNIK

GRADSKOG VIJEĆA:

Mirjana Balažinec Darko Jagić